
	VEDLEGG 1: SPESIELLE KONTRAKTSBESTEMMELSER – UNDERENTREPRISE (rev 12.10.2026)

Nedenstående spesielle kontraktsbestemmelser inntas i kontrakt mellom Entreprenør (E) og Underentreprenør (UE), og oppstiller krav til UE og dennes underleverandører (underentreprenører og innleie). 

Bestemmelsene skal videreføres i kontraktskjeden, se pkt. 18. Formålet med bestemmelsene er å sikre seriøsitet i bygg- og anleggskontrakter. 

	
	

	Spesielle kontraktsbestemmelser - underentrepriser 






3

1 HMS-kort
Alle arbeidstakere skal bære lett synlig et gyldig HMS-kort utstedt av Arbeidstilsynet. Ordrebekreftelse, søknadsskjema ol. aksepteres ikke som HMS-kort. Arbeidstakere som ikke har slikt HMS-kort vil bli bortvist fra bygge- og anleggsplassen.


2  Pliktig medlemsskap i leverandørregister  
         Skatte- og avgiftsinformasjon	
Leverandøren skal ved kontraktsinngåelse oppgi StartBANK ID eller fremlegge kopi av registreringsbevis fra StartBANK som inneholder oppdatert og kontrollert leverandørinformasjon. Leverandøren skal gi leverandørregisteret fullmakt til å innhente SKAV-info (skatte- og avgiftsinformasjon) der tilsvarende informasjon kan utstedes i hele kontraktsperioden.


	UE som ikke er registrert i StartBANK plikter før kontraktsinngåelsen å fremlegge nedenstående dokumentasjon. UE er ansvarlig for at all fremlagt informasjon til enhver tid er riktig.

· Fullmakt for innhenting av skatte – og  
   avgiftsinformasjon, RF-1507
· Regnskap for siste 3 år med tilhørende 
   revisjonsberetning.
· Sentral godkjenning 
· Bekreftelse på at det er tegnet yrkesskade-,  
   ansvars- og prosjektforsikring.
· Oppdatert kredittvurdering fra godkjent 
   kredittvurderingsinstitusjon (ikke eldre enn 3 
   måneder).
· Bekreftelse på mva-registrering
· Bekreftelse på levert-RF 1199 ved bruk av  
   utenlandske underleverandører
· Firmaattest
· Eventuell dokumentasjon av faglige kvalifikasjoner
· Dokumentasjon på godkjent opplæringsbedrift


3 Krav om faglærte håndverkere
	Ved utførelsen av kontraktsarbeidet skal, med mindre annet er avtalt, minimum 50 % av arbeidede timer innenfor bygg- og anleggsfagene (de fag som omfattes av utdanningsprogrammet for bygg- og anleggsteknikk) samlet utføres av personer med fagbrev, svennebrev eller dokumentert fagopplæring i henhold til nasjonal fagopplæringslovgivning eller utenlandsk fagutdanning der dette finnes. Det skal være fagarbeidere i alle ovennevnte fag. 

Kravet kan også oppfylles ved at arbeidede timer er utført av personer som er under systematisk opplæring og er oppmeldt etter kravene i Praksiskandidatordningen, jf. opplæringslova § 23-2, eller etter tilsvarende ordning i annet EU/EØS-land. I enkeltpersonforetak uten ansatte gjelder ovenstående krav for eier.  
	
UE skal ved oppstart, og på anmodning under gjennomføringen av kontraktsarbeidet, dokumentere hvordan kravet vil bli oppfylt. Ved kontraktavslutning skal det fremlegges oversikt som viser at kravet er oppfylt. Timelister skal fremlegges på anmodning. 

E kan stanse arbeidet dersom det er grunn til å tro at vesentlig mislighold vil inntre. Før stansing kan iverksettes, skal E skriftlig ha gitt UE en rimelig frist til å rette forholdet, med varsel om stansing om så ikke skjer. 

4	Lærlinger 
	Ved utførelsen av kontraktsarbeidet skal, med mindre annet er avtalt, minimum 10% av arbeidede timer utføres av lærlinger, og minst én av dem som deltar i arbeidet med å oppfylle kontrakten skal være lærling, jf. opplæringslova § 7-1. Kravet gjelder per utdanningsprogram for utførende fag på kontrakten (de fag som omfattes av utdanningsprogram for bygg- og anleggsteknikk og elektro og datateknologi). Kravet kan oppfylles av UE og en eller flere av hans underleverandører.

Utenlandske leverandører kan oppfylle kravet ved å benytte lærling fra en lærlingordning i opprinnelseslandet. Dersom opprinnelseslandet ikke har en lærlingordning, kan kravet oppfylles ved å benytte praksiselev fra en opplæringsordning i opprinnelseslandet. 

UE skal ved oppstart, og på anmodning under gjennomføringen av kontraktsarbeidet, dokumentere hvordan kravene vil bli oppfylt. Ved kontraktavslutning skal det fremlegges oversikt over antall lærlingetimer. Timelister skal fremlegges på anmodning. I den grad manglende oppfyllelse av kravet til lærlingedeltakelse på kontrakten skyldes forhold som omfattes av unntaket i
	anskaffelsesloven § 5h femte ledd skal kravet helt eller delvis anses oppfylt.               

Dersom UE mener at vilkårene for unntak fra lærlingekrav i forskrift om plikt til å stille krav om bruk av lærlinger i anskaffelsesloven § 5h femte ledder oppfylt, må UE dokumentere dette uten ugrunnet opphold. 

E kan heve kontrakten dersom det foreligger vesentlig mislighold eller det er klart at vesentlig mislighold vil inntre. Før heving kan iverksettes, skal E skriftlig ha gitt UE en rimelig frist til å rette forholdet, med varsel om heving om så ikke skjer.


5	Rapporteringsplikt til Oppdrags- og 
        arbeidsforholdsregisteret (OAR)
Kontrakt gitt til utenlandsk leverandør eller underleverandør, og alle arbeidstakere på slik kontrakt, skal rapporteres til Skatteetaten i henhold til lov om skatteforvaltning § 7-6.

UE er ansvarlig for at slik rapportering skjer. UE skal uten ugrunnet opphold dokumentere at rapporteringsplikten er oppfylt ved kopi av innmeldingsskjema eller kvittering fra Altinn. 

Eventuelt ansvar for overtredelsesgebyr eller tvangsmulkt som følge av at UE ikke har overholdt sine forpliktelser etter dette punktet er UEs ansvar og skal betales av ham. 

6 Internkontroll. Sikkerhet, helse og arbeidsmiljø (SHA) 
UE skal følge den til enhver tid gjeldende arbeidsmiljølov med tilhørende forskrifter, byggherrens SHA-plan og byggherrens eller koordinators anvisninger. UE plikter å ha et internkontrollsystem iht. forskrift om systematisk helse-miljø og sikkerhetsarbeid i virksomheter. Relevante deler av byggherrens SHA-plan skal innarbeides i, og følges opp gjennom, UEs internkontroll. Innarbeidingen skal skje slik at SHA-planens bestemmelser kan identifiseres.

Med mindre annet er avtalt, skal all kommunikasjon mellom nøkkelpersoner i prosjektet foregå på norsk. UE skal sørge for at arbeidstakerne han og eventuelle underleverandører benytter kan kommunisere på en slik måte at manglende kommunikasjon ikke utgjør en sikkerhetsrisiko. For å unngå at det skjer ulykker fordi ikke alle forstår informasjonen som blir gitt, gjelder følgende:

•   Minst én av det utførende personell på ethvert arbeidslag skal kunne forstå og gjøre seg forstått på norsk eller engelsk. Dersom flere utfører oppdrag sammen, skal vedkommende i tillegg forstå og gjøre seg forstått på et språk alle de andre på arbeidslaget forstår og kan gjøre seg forstått på.

•	Alle på byggeplassen skal forstå SHA-plan, sikkerhetsopplæring, HMS-rutiner, verneprotokoller, sikkerhetsinstrukser, SJA, sikkerhetsdatablader, bruksanvisning for verktøy og arbeidsutstyr, varselskilter mv. Materialet skal foreligge på det språk vedkommende arbeidstaker bruker som morsmål, såfremt arbeidstakeren ikke forstår informasjonen fullt ut på norsk eller engelsk. 
Ved overhengende fare for liv eller helse, kan E umiddelbart og uten forutgående varsel, stanse de aktiviteter som er knyttet til faresituasjonen. 
Ved andre mislighold skal E før stansing kan iverksettes, skriftlig ha gitt leverandøren en rimelig frist til å rette forholdet, med varsel om stansing om så ikke skjer. 
E kan heve kontrakten dersom det foreligger vesentlig mislighold eller det er klart at vesentlig mislighold vil inntre. Før heving kan iverksettes, skal E skriftlig ha gitt UE en rimelig frist til å rette forholdet, med varsel om heving om så ikke skjer. Der slikt mislighold består i stadige brudd på pliktene, kan E heve selv om UE retter forholdene. E kan på samme måte kreve at UE skifter ut underleverandører. Dette skal skje uten omkostninger for E.
7              Krav til lønns- og arbeidsvilkår
UE er ansvarlig for at egne ansatte og ansatte hos underleverandører (herunder innleide) som direkte medvirker på kontrakten, har lønns- og arbeidsvilkår i henhold til: 

· Forskrift om allmenngjort tariffavtale der denne kommer til anvendelse. 
· På områder som ikke er dekket av forskrift om allmenngjort tariffavtale, skal lønns- og arbeidsvilkårene være i henhold til landsomfattende tariffavtale for den aktuelle bransje. Med lønns- og arbeidsvilkår menes bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen. 

UE plikter på skriftlig forespørsel med en rimelig frist å dokumentere lønns- og arbeidsvilkårene for egne arbeidstakere og arbeidstakere hos eventuelle underleverandører (herunder innleide). Dette gjelder bare for arbeidstakere som direkte medvirker på kontrakten. Opplysningene skal dokumenteres ved blant annet kopi av arbeidsavtale, lønnsslipp, timelister og arbeidsgiverens bankutskrift. Dokumentasjonen skal være på personnivå og det skal fremgå hvem den gjelder. 

Ved brudd på kravene til lønns- og arbeidsvilkår skal UE uten ugrunnet opphold rette forholdet. Der bruddet på lønns- og arbeidsvilkår har skjedd hos en underleverandør (herunder bemanningsselskaper), er rettingsplikten begrenset til krav som er fremmet skriftlig innen tre måneder etter lønnens forfallsdato, både for krav som følger av allmenngjort tariffavtale og landsomfattende tariffavtale. De vilkår og begrensninger som følger av lov om allmenngjøring av tariffavtaler m.v. av 4. juni 1993 § 13 skal gjelde i begge disse tilfellene.

E kan holde tilbake et beløp tilsvarende ca. to ganger innsparingen for arbeidsgiveren dersom det foreligger mislighold av dokumentasjonsplikten eller mislighold av kravene til lønns- og arbeidsvilkår. Før tilbakeholdelse kan iverksettes, skal E skriftlig ha gitt UE en rimelig frist til å rette forholdet, med varsel om tilbakeholdelse om så ikke skjer. Dersom misligholdet ikke rettes innen fristen, avkortes vederlaget tilsvarende. 

E kan skriftlig heve kontrakten ved vesentlig mislighold av dokumentasjonsplikten eller av kravene til lønns- og arbeidsvilkår hos UE, selv om UE retter forholdene. Dersom det vesentlige misligholdet har skjedd i underleverandørleddet (herunder bemanningsselskaper), kan E på samme måte kreve at UE skifter ut underleverandøren. Dette skal skje uten omkostninger for E.
  
8    	Bruk av underleverandører, herunder innleid    
arbeidskraft fra bemanningsforetak - krav om forhåndsgodkjennelse 
UE kan ikke, uten skriftlig samtykke fra E, inngå avtale med underleverandør på kontrakten. E kan bare nekte å godkjenne underleverandør der han har saklig grunn. 
	E kan uansett nekte å godkjenne flere enn ett ledd underentreprenør under UE. 

Innleie fra bemanningsforetak til bygningsarbeid på byggeplasser i Oslo, Akershus, Østfold, Buskerud og Vestfold er ikke tillatt etter § 4 i forskrift om innleie fra bemanningsforetak. I andre tilfeller er innleie bare tillatt i samme utstrekning som det kan avtales midlertidig ansettelse etter arbeidsmiljøloven § 14-9 andre ledd bokstav b til e. I bedrifter med tariffavtale kan det gjøres skriftlig avtale med tillitsvalgte etter hovedavtalen om tidsbegrenset innleie, jf. arbeidsmiljøloven § 14-12.

E kan stanse eller heve kontrakten dersom det foreligger vesentlig mislighold eller det er klart at vesentlig mislighold vil inntre. Før stansing eller heving kan iverksettes, skal E skriftlig ha gitt UE en rimelig frist til å rette forholdet, med varsel om stansing eller heving om så ikke skjer. 

UEs bruk av enkeltpersonforetak skal begrunnes skriftlig. 

	Ved inngåelse av kontrakter om underentreprise som overstiger en verdi på kr 500.000 eks. mva skal UE innhente skatteattest, jf. anskaffelsesloven § 5l. Fra underentreprenører med forretningsadresse i andre EØS-land enn Norge, skal det innhentes tilsvarende attest. UE skal på forespørsel fra E fremlegge skatteattesten. Dersom attesten ikke fremlegges eller viser restanser som ikke er ubetydelige, kan E kreve at underentreprenøren skiftes ut uten omkostninger om forholdet ikke rettes innen en rimelig frist gitt ved skriftlig varsel, med varsel om krav om utskifting om så ikke skjer.
     
9 	Krav om betaling til bank mv.
Lønn og annen godtgjørelse til UEs egne ansatte, ansatte hos underleverandører og innleide som direkte medvirker til å oppfylle kontrakten, skal utbetales via bank eller annet foretak med rett til å drive betalingsformidling. 

UE plikter på skriftlig forespørsel med en rimelig frist å dokumentere oppfyllelse av kravet, blant annet ved kopi av bankutskrift som viser at lønn og annen godtgjørelse er utbetalt til arbeidstakerens konto. Dokumentasjonen skal være på personnivå og det skal fremgå hvem den gjelder. 

Ved brudd på kravet om betaling via bank mv. skal UE sørge for retting ved at kontantbetaling omgående opphører. 

E har rett til å holde tilbake et beløp tilsvarende ca. to ganger det beløpet som er utbetalt kontant i strid med kontraktens bestemmelser. Før tilbakeholdelse kan iverksettes, skal E skriftlig ha gitt UE en rimelig frist til å rette forholdet, med varsel om tilbakeholdelse om så ikke skjer. Tilbakeholdsretten opphører så snart retting etter foregående ledd er dokumentert. Dersom kravet ikke er rettet innen overtakelsen avkortes vederlaget tilsvarende. 

	Vesentlig mislighold av kravet om betaling av lønn og annen godtgjørelse via bank mv., herunder 
	dokumentasjonsplikten, kan påberopes av E som grunnlag for heving, selv om UE retter forholdene. Dersom bruddet har skjedd i underleverandørleddet (herunder bemanningsselskaper), kan E kreve at UE skifter ut underleverandører. Dette skal skje uten omkostninger for E.

10 Obligatorisk tjenestepensjon (OTP)
UE er ansvarlig for at egne ansatte, ansatte hos 
underleverandører (herunder innleide) som direkte 
medvirker til å oppfylle kontrakten, har obligatorisk tjenestepensjon i samsvar med lov om obligatorisk tjenestepensjon. 

UE plikter på skriftlig forespørsel med en rimelig frist å dokumentere at alle arbeidere som medvirker til å oppfylle kontrakten og som faller inn under en obligatorisk tjenestepensjonsordning, er innmeldt i en slik ordning. 


Dokumentasjonen kan inkludere kopi av signert avtale med pensjonsinnretning som viser at UE og/eller underleverandøren har inngått gyldig avtale om OTP-ordning samt dokumentasjon, for eksempel i form av faktura mv., som viser at arbeidstakere som direkte medvirker til å oppfylle kontrakten er innmeldt i OTP-ordningen. 

Ved brudd på kravet til obligatorisk tjenestepensjon skal UE rette forholdet. 

E har rett til å holde tilbake et beløp tilsvarende ca. to ganger innsparingen for arbeidsgiveren inntil brudd på krav til obligatorisk tjenestepensjoner dokumentert rettet. Før tilbakeholdelse kan iverksettes, skal E skriftlig ha gitt UE en rimelig frist til å rette forholdet, med varsel om tilbakeholdelse om så ikke skjer. Dersom kravet ikke er rettet innen overtakelsen avkortes vederlaget tilsvarende. 

Vesentlig mislighold av kravet til obligatorisk tjenestepensjon, herunder dokumentasjonsplikten hos UE, kan påberopes av E som grunnlag for heving, selv om UE retter forholdene. Dersom bruddet har skjedd i underleverandørleddet (herunder bemanningsselskaper), kan E kreve at UE skifter ut underleverandører. Dette skal skje uten omkostninger for E.

11	Forhåndsinnmelding av arbeidstakere 
UE skal forhåndsinnmelde alle arbeidstakere (ansatte og innleide) til byggeplassens prosjektledelse før oppmøte.

Elektroniske oversiktslister
UE skal bidra med daglig oppdaterte elektroniske oversiktslister over egne ansatte og eventuelle innleide arbeidstakere på byggeplassen etter Es anvisninger.

12	Solidaransvar for lønn m.m. 
UE vil bli holdt økonomisk ansvarlig for alle kostnader som følge av utbetaling av lønnskrav både til ansatte hos UE og til ansatte hos UEs underleverandør (underentreprenør og innleie).

Den bedriften i kontraktskjeden som får krav fra arbeidstakere rettet mot seg etter ordningen om solidaransvar for lønn m.m. etter lov om allmenngjøring av tariffavtaler § 13, har plikt til skriftlig å informere de øvrige bedriftene snarest mulig og senest innen 14 dager etter at kravet er kommet frem.

Dersom E må oppfylle solidaransvaret, kan E søke regress hos UE eller UEs underleverandører for alle kostnader i forbindelse med kravet. 

Dersom UE eller UEs underleverandører oppfyller solidaransvaret, er UE eller UEs underleverandører avskåret fra å kreve regress hos E.

13	Stoffkartotek og risiko-/substitusjonsvurderinger  
UE skal ved bruk eller oppbevaring av kjemikalier som kan medføre helse- eller miljøskade levere sikkerhetsdatablader for aktuelle produkter til stoffkartoteket. 

Hvis UE benytter et elektronisk stoffkartotek for prosjektet,
skal UE overføre lovpålagte sikkerhetsdatablader for sine produkter til E sitt elektroniske stoffkartotek. 

Hvis UE ikke benytter et elektronisk stoffkartotek for prosjektet, skal UE opprette et forskriftsmessig stoffkartotek for helse- og miljøfarlige kjemikalier som brukes eller oppbevares på byggeplassen. Informasjonen skal være på norsk og oppdatert.

 UE skal også gjennomføre lovpålagt risiko- og substitusjonsvurdering av egne produkter som kan medføre risiko for helse- eller miljøskade.

14	Maskiner og arbeidsutstyr
UE skal ha og følge opp krav til kompetanse for bruk av maskiner og arbeidsutstyr for egne ansatte og evt. innleide arbeidstakere, samt nødvendige rutiner for kontroll av egne maskiner og arbeidsutstyr. Dokumentasjon fremlegges E på forlangende. Rutiner for bruk av felles maskiner/arbeidsutstyr (stillas, kran etc.) tas fortløpende opp i fremdriftsmøter, koordineringsmøter og/eller vernemøter. 	

15	Åpenhetsloven
	Dersom UE er omfattet av lov om virksomheters åpenhet og arbeid med grunnleggende menneskerettigheter og anstendige arbeidsforhold (åpenhetsloven) plikter UE å gjennomføre aktsomhetsvurderinger og redegjøre for disse på eget nettsted. På forlangende skal UE gi E tilgang til selve aktsomhetsvurderingene.

	Dersom UE ikke er omfattet av åpenhetsloven, plikter UE på Es forlangende, å levere informasjon om varekjøp og leverandørkjeder.

16	Mislighold av kontraktsforpliktelser – konsekvenser 
	for senere konkurranser
	Brudd på pliktene i denne kontrakten vil bli nedtegnet og kan få betydning i senere konkurranser, enten i kvalifikasjons- eller tildelingsomgangen i overensstemmelse med regelverket for offentlige anskaffelser.

17	Revisjon	
	Byggherren, E, og ekstern revisor, kan gjennomføre revisjon hos UE og eventuelle underleverandører (UE og innleie) i perioden fra kontraktsinngåelse til byggherrens 
sluttfaktura er betalt for å undersøke om kontraktens krav blir oppfylt. 

18	Videreføring
	UE plikter å videreføre disse spesielle kontraktsbestemmelser i kontrakten med sine 
underleverandører (underentreprenør og innleie) og disse igjen i eventuelle underliggende ledd. 

19	Ansvar 
UE skal holde E skadesløs for økonomiske konsekvenser E blir påført som følge av UEs eller UEs underleverandørers (underentreprenører og innleie) mislighold av forpliktelser som følge av disse spesielle kontraktsbestemmelsene eller kontraktsbestemmelser fra byggherren som er videreført.



	
	
























	 





















